Kind (4) sterf in Hillbrow toe verdagte van polisie wegjaag | Netwerk24
Deur Alex Mitchley, News24 03 Augustus 2021 19:22
Die 32-jarige Volvo-bestuurder het 'n versoek deur die polisie om stil te hou verontagsaam en weggejaag waarna hulle hom agternagesit het.
Kapt. Kay Makhubela, polisiewoordvoerder, sê die man het beheer oor sy voertuig verloor en teen 'n kombi gebots. Hy het drie mense tydens die jaagtog raakgery.
" 'n Vierjarige kind is op die toneel dood. Nog 'n kind en dié se ma is na 'n hospitaal geneem," sê Makhubela.
Die verdagte het ná die ongeluk probeer weghardloop, maar is in hegtenis geneem.
Die polisie het sy voertuig deurgesoek en op vier ongelisensieerde vuurwapens afgekom. Een daarvan is 'n AK-47-aanvalsgeweer asook ammunisie. Daar is ook vasgestel dat die voertuig onlangs in die Ekurhuleni-metro gekaap is.
Die vuurwapens is vir ballistiese toetse gestuur om vas te stel of dit gebruik is om ernstige en geweldsmisdade in die provinsie te pleeg.